pythainlp/thai_wikipedia_clean_20230101 huggingface dataset:
ทิพเกสร  เป็นพืชกินแมลงขนาดเล็กชนิดหนึ่ง จัดอยู่ในวงศ์ Lentibulariaceae
มีความสูง 10-30 เซนติเมตร ลำต้นเล็กมากอยู่ใต้ดิน ใบเป็นใบเลี้ยงเดี่ยว และมีใบที่เปลี่ยนเป็นถุงสำหรับดักจับแมลงขนาดเล็กเป็นอาหาร ดอกสีม่วงอ่อนแกมชมพู ออกเป็นช่อตั้งสูงประมาณ 5-20 เซนติเมตร มีดอกย่อย 3-10 ดอก ออกเรียงสลับ ขนาดประมาณ 6-10 มิลลิเมตร กลีบดอกล่างแผ่แยกออกเป็น 2 ปาก ผลเป็นผลแห้งชนิดแตกเมื่อแก่
พบกระจายพันธุ์อยู่ทั่วไปในทวีปเอเชีย เช่น อินเดีย, ศรีลังกา, พม่า, ลาว, กัมพูชา, เวียดนาม, จีน, ญี่ปุ่น, มาเลเซีย, สุมาตรา, บอร์เนียว, ฟิลิปปินส์, นิวกินิ, ออสเตรเลีย ในประเทศไทยพบที่จังหวัดเชียงใหม่, เลย, อุบลราชธานี, กาญจนบุรี, สระแก้ว, ชลบุรี, จันทบุรี, ตราด, สุราษฎร์ธานี, พังงา, สงขลา, ปัตตานี, และนราธิวาส พบตามพื้นที่ชื้นแฉะ เปิดโล่ง มักพบบนดินทราย ในระดับความสูง 0-1,300 เมตรเหนือระดับน้ำทะเล ออกดอก ออกผลช่วงเดือนสิงหาคม-ธันวาคม
ทิพเกสร เป็นนามพระราชทานจากสมเด็จพระนางเจ้าฯ พระบรมราชินีนาถ โดยมีชื่อดั้งเดิมว่า "หญ้าสีฝอยเล็ก"
อายะตุลลอฮ์ โคมัยนี
Utricularia minutissima
อู่ อวี่เซียง
หญ้าสีฝอยเล็ก
อู๋ อวี่เซียง
Wu Yuxiang
ต้นตอจักรวาลวิทยา
ข้าบดินทร์
ข้าบดินทร์ เป็นนวนิยายไทยที่ประพันธ์โดย วรรณวรรธน์ ถูกนำมาสร้างเป็นละครโทรทัศน์โดยค่ายทีวีซีน ของ ณัฏฐนันท์ ฉวีวงษ์ ออกแบบเครื่องแต่งกายโดย กิจจา ลาโพธิ์ ออกแบบการต่อสู้โดย ธนาวุฒิ เกสโร ลำดับภาพ วิโรจน์ ภุมวิภาชน์ ลงเสียงประกอบ ปั้น-ปั้น กำกับการแสดงโดย อรรถพร ธีมากร ออกอากาศทาง สถานีวิทยุโทรทัศน์ไทยทีวีสีช่อง 3 และนำแสดงโดย เจมส์ มาร์ ภีรนีย์ คงไทย และ มณีรัตน์ ศรีจรูญ ออกอากาศวันแรก 30 พฤษภาคม 2558
โดยมีเนื้อเรื่องอิงประวัติศาสตร์ในรัชสมัยพระบาทสมเด็จพระนั่งเกล้าเจ้าอยู่หัว ซึ่งเป็นยุคสมัยที่ประเทศอังกฤษ หรือที่เรียกว่า "วิลาศ" เข้ามามีบทบาททางการค้ากับประเทศไทยเป็นอย่างมาก
แกนหลักของเรื่องถูกถ่ายทอดผ่านเรื่องราวของ เหม บุตรชายแห่งพระยาบริรักษ์กับคุณหญิงชม เด็กหนุ่มที่งดงามทั้งรูปร่างหน้าตา กิริยา วาจาจนได้ชื่อว่า "พ่อเหมรูปทอง" เหมสนใจใฝ่รู้ในภาษาวิลาศและได้แอบไปเรียนกับครูแหม่มบ่อย ๆ เมื่อผู้เป็นพ่อทราบเข้าก็ไม่พอใจเนื่องด้วยไม่ไว้ใจในพวกวิลาศ เหมจึงถูกส่งไปเรียนกับพระครูโพที่วัด ซึ่งที่นั่นทำให้เหมได้เรียนรู้วิชาดาบอาทมาฏติดตัวมาอีกหนึ่งแขนง
แต่เกิดเรื่องราวบางอย่างขึ้น ทำให้ชะตาชีวิตของเหมต้องพลิกผัน พระยาบริรักษ์ตัดสินใจยอมรับตวามผิดทั้งที่ไม่ได้ก่อ เพื่อปกป้องบ้านเมืองไม่ให้เกิดศึกสงคราม ทำให้ทั้งสามต้องโทษโดนริบราชบาตร และปลดยศถาบรรดาศักดิ์ไปเป็นตะพุ่นหญ้าช้างในพระนคร ความตกต่ำของเหมทำให้ บัว ซึ่งเป็นคนรักของเหม ตัดความสัมพันธ์กับเหมอย่างไม่ใยดี ขณะที่ครอบครัวของบัวไม่กล้ายื่นมือเข้าช่วยเหลือ มีเพียงลำดวน ลูกสาวคนเล็กของขุนนาฏยโกศลซึ่งเป็นน้องสาวของบัว ที่รักและสนิทสนมกับเหมตั้งแต่เด็กจนเป็นสาวรุ่นเท่านั้น ที่ยังให้ความเห็นอกเห็นใจเหม
หลังจากที่กลายเป็นตะพุ่นช้าง เหมก็ได้เรียนรู้ศาสตร์แห่งคชสารจากขุนศรีไชยทิตยจนได้เป็นหมอควาญช้าง หรือ "เสดียง" ซึ่งโชคชะตาก็ทำให้เขาได้กลับมาพบกับลำดวนอีกครั้ง ซึ่งบัดนี้โตเป็นสาวเต็มตัวและได้เป็นนางเอกละครรำแห่งอัมพวา ด้วยความประทับใจในความดีงามของลำดวน หล่อหลอมกับความผูกพันจึงบังเกิดเป็นความรัก แต่ก็ต้องพบกับอุปสรรคนานัปการ ทั้งจากหมื่นวิชิตหนุ่มเจ้าเล่ห์ผู้หมายปองในตัวลำดวน และด้วยฐานะที่แตกต่างของทั้งคู่ เหมจึงพยายามทำทุกอย่างเพื่อไต่เต้าจากตะพุ่นช้างเป็นนายทหารผู้กล้าจนได้เป็นถึง "หลวงสุรบดินทร์" เพื่อพิสูจน์ว่าตนคู่ควรกับหญิงอันเป็นที่รัก ทั้งยังใช้ความรู้ความสามารถ รับราชการสนองพระเดชพระคุณแผ่นดินตามคำสอนสุดท้ายของผู้เป็นพ่อ ที่ว่า
จิตรคุปต์ สุนทรศิลป์ชัย (ชื่อเดิม จักรินทร์ ศิลป์ชัยกิจ, จักรินทร์ สุนทรศิลป์ชัย ตามลำดับ) ชื่อเล่น โบ หรือ โบกี้ เกิดที่ โรงพยาบาลระยอง เมื่อวันที่ 6 เมษายน พ.ศ. 2523 เป็นอดีตสมาชิกวง "โบกี้-ดอดจ์ (Bogie Dodge)" ในสังกัดอาร์เอส จบการศึกษาระดับมัธยมที่ โรงเรียนระยองวิทยาคม และสำเร็จการศึกษาระดับมหาวิทยาลัย คณะนิเทศศาสตร์ เอกการโฆษณา มหาวิทยาลัยกรุงเทพ
เข้าสู่วงการด้วยการชนะเลิศการประกวด พานาโซนิกสตาร์ชาเลนจ์ปี 2002 หลังจากนั้นก็ได้มีโอกาสเป็นศิลปินค่ายอาร์เอส ประกอบด้วย โบกี้-จักรินทร์ ศิลป์ชัยกิจ และ ดอดจ์-มุขพล จันทรวงศ์ ทั้งสองมารวมตัวกันภายใต้ชื่อวง "Bogie Dodge (โบกี้ ดอดจ์)" ผลงานเพลงที่มีชื่อเสียงคือเพลง "คนจะโดนทิ้ง"
"เธอเหงาใช่ไหม" "มือซ้ายที่ว่างเปล่า"
สโมสรฟุตบอลเจดับบลิว บียู เอฟซี
สโมสรฟุตบอลเจดับบลิว แบงค็อกยู หรือชื่อเดิมว่า สมาคมสโมสรดอนเมืองสัมพันธ์ และสมาคมสโมสรเจดับบลิวกรุ๊ป เป็นสโมสรฟุตบอลในประเทศไทย โดยลงเล่นในระดับ ลีกภูมิภาค ดิวิชั่น 2 ภาคกลางและตะวันตก ผลงานสูงสุดของทีมคือ การคว้าแชมป์ ฟุตบอลชิงถ้วยพระราชทาน ประเภท ง.ปี2548 , ฟุตบอลชิงถ้วยพระราชทาน ประเภท ค.ปี2551 และ ฟุตบอลชิงถ้วยพระราชทาน ประเภท ข. ปี2556
จากนั้นในปี พ.ศ. 2548 สมาคมดอนเมืองสัมพันธ์ ได้ส่งทีมฟุตบอลเข้าร่วมทำการแข่งขันฟุตบอลชิงถ้วยพระราชทานประเภท ง. เป็นครั้งแรกและสร้างประวัติศาสตร์ให้กับสมาคมฯ และชาวเขตดอนเมือง โดยการสามารถคว้าแชมป์ถ้วยพระราชทานประเภท ง. มาได้ในปีแรกที่ได้ก่อตั้ง นั่นเป็นจุดเริ่มต้นของทีมฟุตบอลสมาคมสโมสรดอนเมืองสัมพันธ์และเป็นการเปิดศักราช ของวงการฟุตบอลของสมาคมฯและชาวเขตดอนเมืองอย่างแท้จริง
ในปลายปี พ.ศ. 2551 สมาคมสโมสรดอนเมืองสัมพันธ์ได้เปลี่ยนชื่อมาเป็นสมาคมสโมสรเจดับบลิวกรุ๊ป ลงทำการแข่งขันในฟุตบอลชิงถ้วยพระราชทานประเภท ค. และสามารถคว้าถ้วยพระราชทานประเภท ค. มาครอง โดยสามารถเอาชนะทีมพนักงานบางกอกกล๊าสมาได้
ทำMOU กับมหาวิทยาลัยรังสิต.
ปีพ.ศ. 2553 ได้ร่วมเป็นพันธมิตรกับมหาวิทยาลัยรังสิต ซึ่งในขณะนั้น มหาวิทายาลัยรังสิตได้เลื่อนชั้นจากฟุตบอลถ้วยพระราชทาน ประเภท ข และได้สิทธิ์เข้าร่วมการแข่งขันฟุตบอลลีกภูมิภาค ดิวิชั่น 2 โซนกรุงเทพและปริมณฑล บริษัท เจดับบลิว กรุ๊ป จึงได้ทำสัญญารวมทีมกับมหาวิทยาลัยรังสิตเพื่อเข้าร่วมการแข่งขันฟุตบอลลีกภูมิภาค ดิวิชั่น 2 โซนกรุงเทพและปริมณฑล ในนามสโมสรมหาวิทยาลัยรังสิต-เจดับบลิวกรุ๊ป เอฟซี และ สโมสรเจดับบลิวรังสิต
ปี พ.ศ. 2556 มีสิทธิ์เข้าร่วมการแข่งขันฟุตบอลพระราชทานประเภท ข. และ มูลนิธิไทยคมเอฟเอคัพ โดยในรายการฟุตบอลมูลนิธิไทยคมเอฟเอคัพ
ในรายการฟุตบอลพระราชทานประเภท ข. ปี พ.ศ. 2556 สามารถคว้าแชมป์ในรายการทำให้เลื่อนชั้นขึ้นมาเล่นดิวิชั่น 2 ในปี 2557 โดยร่วมมือกับมหาวิทยาลัยกรุงเทพในการสร้างทีม
ลีกภูมิภาค ดิวิชัน 2 ปี 2557
ไลเบียเรียนเกิร์ล
ไลเบียเรียนเกิร์ล  เป็นซิงเกิลที่ 9 ที่อยู่ในสตูดิโออัลบั้มของไมเคิล แจ็กสัน ในปี ค.ศ. 1987 "Bad" เพลงนี้เขียนในช่วงต้นปี ค.ศ. 1983 วางจำหน่ายในวันที่ 4 กรกฎาคม ค.ศ. 1989
ซีดีซิงเกิล
ซีดี 3"
การสิ้นพระชนม์ของพระนางเธอ ลักษมีลาวัณ
พระนางเธอ ลักษมีลาวัณ สิ้นพระชนม์เมื่อวันที่ 29 สิงหาคม พ.ศ. 2504 เวลา 15:00 นาฬิกา ณ พระตำหนักลักษมีวิลาศ พระบาทสมเด็จพระปรมินทรมหาภูมิพลอดุลยเดชจึงทรงพระกรุณาโปรดเกล้าฯ พระราชทานพระบรมราชานุมัติ หมายกำหนดการพระราชพิธีทรงบำเพ็ญพระราชกุศลถวายพระศพระหว่างวันที่ 4 กันยายน พ.ศ. 2504 - 17 ตุลาคม พ.ศ. 2504 ณ ศาลามรุพงศ์ วัดมกุฎกษัตริยาราม กำหนดการพระราชทานเพลิงพระศพฯ ระหว่างวันที่ 18 - 23 ตุลาคม พ.ศ. 2504 ซึ่งพิธีจะมีขึ้น ณ พระเมรุหลวงหน้าพลับพลาอิศริยาภรณ์ วัดเทพศิรินทราวาส
ก่อนสิ้นพระชนม์.
เมื่อทรงพระชรา พระองค์ก็ทรงมีพระจริยาวัตรหงุดหงิดง่าย ใครเข้าพระพักตร์ไม่ใคร่จะได้ พระประยูรญาติจึงมิใคร่สามารถทนอยู่ถวายปรนนิบัติได้ ประกอบกับพระนางเธอฯ ปรารถนาจะประทับโดยสันโดษ ทรงโปรดความวิเวก ทำสวน และเพื่อประโยชน์ในการทรงงานประพันธ์ ซึ่งบรรดาข้ารับใช้ในพระนางเธอไม่มีผู้ใดจะทนอยู่ได้นานนัก
ในการพอพระทัยแบบสันโดษนี้เอง ได้เคยมีพระประยูรญาติที่หวังดีเตือนพระสติว่าไม่เป็นการปลอดภัยและเสี่ยงต่อภยันตรายยิ่งนัก แต่ทุกองค์ที่หวังดีกลับได้รับสั่งจากพระนางเธอฯ ว่า “ก็ให้มันรู้ไป ใครจะมาทำพระนางเธอลักษมีลาวัณ บ้านก็อยู่ใกล้กรมทหาร ติดถนนใกล้โรงพักอย่างนี้” พระนางเธอฯ ทรงกล้าหาญเด็ดเดี่ยวไม่ทรงกลัว จึงยิ่งเป็นการเปิดโอกาสให้คนร้ายวางแผนชิงพระราชทรัพย์ได้
วันที่ 29 สิงหาคม พ.ศ. 2504 นายแสง หรือ เสงี่ยม หอมจันทร์ กับนายวิรัช หรือเจริญ กาญจนาภัย อดีตคนสวนที่ถูกพระนางเธอ ลักษมีลาวัณไล่ออกไปเห็นว่าพระนางเธอทรงเป็นเพียงเจ้านายสตรีทั้งยังชรา และอาศัยเพียงลำพัง กับทั้งเคยสังเกตว่าในตู้ชั้นล่างพระตำหนักลักษมีวิลาศมีเครื่องราชอิสริยาภรณ์ เข้าใจว่าเป็นของมีราคาทั้งสองจึงกลับเข้ามายังพระตำหนักลักษมีวิลาศ
ทั้งคู่ได้ลอบทำร้ายพระนางด้วยย่องเข้ามาทางข้างหลังใช้ชะแลงและสันขวานทำร้ายที่พระเศียรจนสิ้นพระชนม์ที่ห้องพระบรรทม โดยที่พระวรกายบริเวณพระอุระ (หน้าอก) พบบาดแผลฉกรรจ์คล้ายถูกแทงอย่างโหดเหี้ยม 4 แผล ที่พระศอ (คอ) อีกแผลหนึ่ง ที่พระเศียร (ศีรษะ) ด้านหลังนั้นถูกตีจนน่วมมีพระโลหิตไหล ทั้งสองได้ลากพระศพไปไว้ในโรงจอดรถหลังพระตำหนักเพื่ออำพราง แล้วค้นทรัพย์สินเท่าที่หาได้หนีไป ได้ไปแต่เครื่องราชอิสริยาภรณ์ และเงินพระราชสมบัติทั้งหมดไม่เหลือแม้แต่บาทเดียว ขณะที่ตู้เซฟที่เก็บฉลองพระองค์และเครื่องประดับของราชวงศ์จักรีมูลค่านับล้านบาทยังอยู่ในสภาพปกติ
ภายหลังผู้ต้องหาทั้งสองถูกจับได้ และถูกพิพากษาให้ประหารชีวิต แต่ทั้งสองได้รับสารภาพ จึงได้รับการหย่อนโทษหนึ่งในสามคือให้จำคุกตลอดชีวิต เพื่อมิให้เป็นเยี่ยงอย่างต่อไป ด้วยพระนางเป็นพระบรมวงศานุวงศ์ชั้นพระองค์เจ้า
สำนักพระราชวัง มีประกาศเรื่อง พระนางเธอ ลักษมีลาวัณ ในรัชกาลที่ 6 สิ้นพระชนม์ เมื่อวันที่ 3 กันยายน พ.ศ. 2504 มีใจความว่า
18 มีนาคม พ.ศ. 2504.
พระนางเธอลักษมีลาวัณ เสด็จพระดำเนินไปทรงร่วมงานการกุศลของมูลนิธิสตรีภาคพื้นแปซิฟิกนำโดยหม่อมในพระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐา โดยมีชื่องานว่า งานเมตตาบันเทิงรื่นฤดี ซึ่งขอพระราชทานพระอนุญาตจัดขึ้นที่วังรื่นฤดีของพระนางเจ้าสุวัทนา พระวรราชเทวีและสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี โดยมีสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินเป็นองค์ประธานในงาน ซึ่งเป็นพระกรณียกิจครั้งสุดท้ายของพระนางเธอลักษมีลาวัณ
2 กันยายน พ.ศ. 2504.
พระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐาต่างพระมารดาของพระนางเธอ ทั้งยังเป็นรองนายกรัฐมนตรี ได้รับโทรศัพท์จาก นางสาวแน่งน้อย แย้มศิริ นิสิตจุฬาลงกรณ์มหาวิทยาลัย อดีตข้าในพระองค์ของพระนางเธอฯ ในเวลา 15.30 น. ว่าเธอกับมารดาไปกดออดและโทรศัพท์เข้าไปยังวังลักษมีวิลาศ แต่ไม่มีใครตอบหรือรับสาย อาจจะมีเหตุร้าย พระเจ้าวรวงศ์เธอ กรมหมื่นนราธิปพงศ์ประพันธ์ จึงเสด็จโดยรถยนต์พระที่นั่งส่วนพระองค์ไปยังวังลักษมีวิลาศ เมื่อนายเสงี่ยม ศิริสัง เทียบรถพระที่นั่งกับพระทวารแล้ว ก็เสด็จขึ้นชั้นบน พร้อมตรัสเรียกพระขนิษฐาตลอดเวลา เมื่อเสด็จถึงห้องพระบรรทมพบว่าเครื่องฉลองพระองค์และพระราชทรัพย์ในห้องถูกรื้อกระจาย พอเสด็จลงมาด้านล่างก็ได้กลิ่นเหม็นคละคลุ้งขึ้นมา เมื่อทรงตรวจดูก็พบพระศพของพระนางเธอลักษมีลาวัณขึ้นอืดเสียแล้ว อยู่บริเวณข้างโรงรถ จากนั้นจึงทรงโทรศัพท์แจ้งตำรวจ สน.พญาไท เพื่อให้มาชันสูตรพระศพ เมื่อเสด็จไปที่พระทวารหลังวัง ก็ทรงพบกระเป๋าทรงของพระนางเธอทิ้งอยู่ เมื่อตรวจสอบก็พบว่าเงินสดจำนวนหนึ่งและปืนพกขนาดเล็กได้หายไป เหล่าพระราชวงศ์ พระอนุวงศ์ เมื่อทราบข่าวก็ทรงรีบเสด็จรุดมาเฝ้าพระศพที่วังลักษมีวิลาศ
3 กันยายน พ.ศ. 2504.
เคลื่อนพระศพจากวังลักษมีวิลาสไปยังโรงพยาบาลตำรวจ เพื่อทำการชันสูตรพระศพโดยมีพระเจ้าวรวงศ์เธอ กรมหมื่นนราธิปพงศ์ประพันธ์ ทรงเป็นประธาน และมีตำรวจ 30 นายรักษาความปลอดภัยรอบโรงพยาบาลตำรวจ มิให้ผู้ใดเข้าใกล้พระศพได้ ซึ่งแพทย์ได้วินิจฉัยว่าพระนางเธอฯ สิ้นพระชนม์มาแล้วไม่ต่ำกว่า 3 วัน
4 กันยายน พ.ศ. 2504.
เคลื่อนพระศพพระนางเธอลักษมีลาวัณสู่วัดมกุฎกษัตริยาราม โดยเชิญพระศพประดิษฐานในพระโกศกุดั่นน้อย ประดิษฐานที่ศาลามรุพงศ์ ภายใต้ฉัตรโหมดทอง 5 ชั้น รายล้อมด้วยอภิรุม ชุมสาย ฉัตร บังแทรก บังสูรย์ พัดโบก โดยมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นองค์ประธานในการพระราชทานน้ำสรงพระศพ
6 กันยายน พ.ศ. 2504.
เวลาบ่าย โปรดให้จัดงานบำเพ็ญพระราชกุศล 7 วัน ณ ศาลามรุพงศ์ วัดมกุฏกษัตริยาราม
วันที่ 4 กันยายน พ.ศ. 2504 พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ ให้พระเจ้าวรวงศ์เธอ กรมหมื่นนราธิปพงศ์ประพันธ์ เสด็จพระดำเนินแทนพระองค์โดยรถยนต์พระที่นั่ง ยังศาลามรุพงศ์ วัดมกุฎกษัตริยาราม ในการพระราชทานน้ำสรงพระศพ พระนางเธอลักษมีลาวัณ เมื่อเทียบรถยนต์พระที่นั่งที่ศาลามรุพงศ์ จากนั้นเสด็จขึ้นสู่ศาลามรุพงศ์ วัดมกุฎกษัตริยาราม พระเจ้าวรวงศ์เธอ กรมหมื่นนราธิปพงศ์ประพันธ์ ทรงจุดธูปเทียนเครื่องทองน้อยสำหรับพระศพบูชาพระพุทธรูป แล้วทรงรับขวดน้ำพระสุคนธ์ ถวายสรงที่แถบแพรโยงจากพระศพ แล้วทรงคม เสด็จออกไปประทับพระเก้าอี่ โดยพระศพประดิษฐานเหนือพระแท่นทอง 3 ชั้น ประกอบพระลองกุดั่นน้อย ภายใต้ฉัตรโหมดทอง 5 ชั้น แวดล้อมด้วยเครื่องสูง บังแทรก ชุมสาย ต้นไม้ทองเงิน
เสร็จแล้ว ทรงวางพวงมาลาพระราชทานที่หน้าพระโกศพระศพ ทรงจุดธูปเทียนเครื่องทองน้อย ทรงจุดธูปเทียนเครื่องนมัสการบูชาพระพุทธรูป ทรงกราบ แล้วทรงทอดผ้าไตร พระสงฆ์ สดับปกรณ์ ทรงหลั่งทักษิโณทก ถวายอนุโมทนา ถวายอดิเรก ถวายพระพรลา ทรงคมไปที่หน้าพระโกศพระศพ ทรงคมไปยังพระพุทธรูปประจำพระชนมวารที่ประดิษฐานอยู่บนพระแท่น ทรงถวายคำนับพระราชอาสน์ จากนั้นทรงจุดธูปเทียนเครื่องบูชากระบะมุกที่หน้าพระแท่นเตียงพระสวดพระอภิธรรม ทรงคม จากนั้น เสด็จพระดำเนินกลับ
ในการนี้ พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้มีพระพิธีธรรมสวดพระอภิธรรมประจำทั้งกลางวันและกลางคืน ในเวลา 18.00 น.ไปจนถึงเวลา 07.00 น.รุ่งขึ้น รับพระราชทานฉันเช้า และเพล มีกำหนด 15 วัน
ไลเบอร์เรียนเกิร์ล
มันนี (เพลงไมเคิล แจ็กสัน)
แพลนเน็ตเอิร์ธ (กวีไมเคิล แจ็กสัน)
Bad 25
ดอนต์บีเมสซินราวน์
ดอนต์บีเมสซินราวน์  เป็นเพลงที่บันทึกเสียงโดย ไมเคิล แจ็กสัน เพลงที่ถูกบันทึกไว้ในปี ค.ศ. 1986 ในระหว่างการบันทึกการประชุมเริ่มต้นสำหรับสตูดิโออัลบั้มที่เจ็ดของแจ็คสัน "Bad" แต่ก็ไม่เคยเสร็จและถูกทิ้งออกจากอัลบั้ม แจ็คสันรายงานว่าจะกลับมาในสตูดิโออัลบั้มแปด และเก้า แต่ถูกทิ้งอีกครั้ง ต่อมาได้วางจำหน่ายในอัลบั้ม Bad 25
ยูเอสเอส โรนัลด์เรแกน (ซีวีเอ็น 76)
เป็นเรือบรรทุกเครื่องบินของกองทัพเรือสหรัฐฯที่ใช้พลังงานนิวเคลียร์ลำดับที่9 ของสหรัฐตั้งตามชื่ออดีตประธานาธิบดีโรนัลด์เรแกน(1981-1989)(เป็นเรือลำแรกที่ตั้งขื่อตามประธานาธิบดีสหรัฐขณะที่ยังมีชีวิตอยู่ อดีตประธานาธิบดี โรนัล เรแกน เสียชีวิตเมื่อวันที่ 5 มิถุนายน 2547 ด้วยโรคอัลไซเมอร์)คำขวัญ: สันติภาพผ่านความแข็งแรง(Peace Through Strength)
ชื่อเล่น: Gipper
โรงเรียนคลองสิบสาม (ผิวศรีราษฎร์บำรุง)
โรงเรียนคลองสิบสาม(ผิวศรีราษฏร์บำรุง) ตั้งอยู่หมู่ที่ 4 บ้านหนองงูหลาม คลองสิบสาม ตำบลหนองสามวัง อำเภอหนองเสือ จังหวัดปทุมธานี
โรงเรียนคลองสิบสาม(ผิวศรีราษฏร์บำรุง) 1 สิงหาคม พ.ศ. 2503 เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย
เปราะหอม
เปราะหอม ข่ามาราบา หอมเปราะ หรือ ว่านตีนดิน  เป็นพืชในวงศ์ Zingiberaceae พบตามที่โล่งในเกาะนิวกินี กระจายพันธุ์ใน อินโดนีเซีย จีนตอนใต้, ไต้หวัน, กัมพูชา และอินเดีย เป็นไม้ล้มลุกอายุหลายปี ลำต้นเป็นเหง้าใต้ดินมีรากสะสมอาหาร ใบเดี่ยวแทงขึ้นมาจากเหง้า ไม่มีก้านใบ ใบอยู่ใกล้พื้นดิน มักมีเพียง 2 ใบ ท้องใบมีขน ใบกลมแผ่ออกตามแนวข้าง ช่อดอกออกระหว่างใบทั้งสอง ไม่มีก้านช่อดอก ริ้วประดับรูปใบหอก ดอกสีชมพูอ่อนหรือขาว มีจุดสีม่วง
เหง้ามีรสเผ็ดขม ใช้ขับลม แก้ลงท้อง แก้หวัดกระตุ้นอาการประสาทหลอน เหง้าใช้ประกอบอาหาร ชาวโอรังอัซลีในรัฐเปรัก ประเทศมาเลเซียนำน้ำคั้นจากเหง้าใช้รักษาอาการปวดจากโรคกระเพาะอาหารและไอ
นางแย้มป่า
นางแย้มป่า, พนมสวรรค์ป่า หรือ พวงสวรรค์  เป็นพืชในวงศ์ Lamiaceae เป็นพืชใกล้สูญพันธุ์ในไทย ไม้พุ่ม มีขนสั้นหนานุ่มปกคลุม กิ่งเป็นเหลี่ยม ดอกช่อ กลีบเลี้ยงรูประฆัง เกสรตัวผู้ 4 อัน ยื่นยาวพ้นกลีบดอก ผลเมล็ดเดียวแข็ง สีขาว กลีบเลี้ยงติดทนจนเป็นผล กระจายพันธุ์ตั้งแต่อินเดีย อินโดจีน เกาะสุมาตราจนถึงฟิลิปปินส์ ในคาบสมุทรมลายูใช้เปลือกลำต้นกินแทนหมาก
Clerodendrum villosum
ลิตา
เอมี่ คริสทีน ดูมัส (Amy Christine Dumas) เกิด 14 เมษายน ค.ศ. 1975 นักมวยปล้ำอาชีพหญิงชาวอเมริกันที่รู้จักในนาม ลิต้า (Lita) เธอทำงานให้กับWWE เป็นนักมวยปล้ำและพิธีกรและได้เข้าสู่หอเกียรติยศดับเบิลยูดับเบิลยูอีประจำปี 2014
เอ็มมา
เท็นนิลล์ เอเวอริล แดชวูด (Tenille Averil Dashwood) เกิดวันที่ 1 มีนาคม ค.ศ. 1989 นักมวยปล้ำอาชีพชาวออสเตรเลียที่เคยสังกัดWWEในชื่อ เอ็มมา (Emma)
ไบรอน แซกซ์ตัน
ไบรอัน จีซัส เคลลี (Bryan Jesus Kelly) เกิดวันที่ 20 สิงหาคม ค.ศ. 1981 นักมวยปล้ำอาชีพ, ผู้จัดการ และผู้บรรยาย ชาวอเมริกัน ทำงานกับWWEในชื่อ ไบรอน แซกซ์ตัน (Byron Saxton) เป็นอดีตนักมวยปล้ำ และเคยเข้าร่วมแข่งขันNXT ทั้งซีซั่น4 และซีซั่น5
น่ารัก (ละครโทรทัศน์ พ.ศ. 2557)
น่ารัก เป็นละครโทรทัศน์ แนวโรแมนติก-คอมเมดี เค้าโครงเรื่องโดย ปราณประมูล บทโทรทัศน์โดย พิมพ์มาดา พัฒนอลงกรณ์, พรินทรา ชูโต, สกล วงษ์สินธุ์วิเสส, พิมสิรินทร์ พงษ์วานิชสุข กำกับการแสดงโดย ผอูน จันทรศิริ ผลิตโดย เอ็กแซ็กท์ และซีเนริโอ นำแสดงโดย ยุกต์ ส่งไพศาล, คีรติ มหาพฤกษ์พงศ์, ฉันทวิชช์ ธนะเสวี, อังศุมาลิน สิรภัทรศักดิ์เมธา, ชาคริต แย้มนาม, คะนึงนิจ จักรสมิทธานนท์ และนักแสดงชั้นนำอื่นๆอีกมากมาย
ออกอากาศทางสถานีวิทยุโทรทัศน์กองทัพบกช่อง 5 ทุกวันพุธ-พฤหัสบดี เวลา 20.25 - 21.40 น. เริ่มตอนแรกวันที่ 24 เมษายน พ.ศ. 2557–23 กรกฎาคม พ.ศ. 2557 และตั้งแต่วันที่ 14 พฤษภาคม พ.ศ. 2557 ได้ปรับเวลาออกอากาศมาเป็น 20.10 - 21.25 น.
กาเบรียล บาติสตูต้า
Puma AG
Puma SE
มโหสถชาดก เป็นชาดกเรื่องที่ 5 จากทศชาติชาดก โดยกล่าวถึงพระโคตมโพธิสัตว์ซึ่งเสวยพระชาติเพื่อบำเพ็ญปัญญาบารมีอันเป็นพื้นฐานที่นำไปสู่การตรัสรู้เป็นพระโคตมพุทธเจ้าในที่สุด
ในพระราชนิพนธ์เรื่อง ไกลบ้าน อันเป็นพระราชนิพนธ์ใน พระบาทสมเด็จพระจุลจอมเกล้าเจ้าอยู่หัว ได้มีการกล่าวถึงเรื่องมโหสถและพระเจ้าจุลนีพรหมทัตไว้ในพระราชหัตถเลขาฉบับที่ ๒๔ ลงวันที่ ๑๘ มิถุนายน รัตนโกสินทร์ศก ๑๒๖ ตรงกับปี พ.ศ. 2450 อันเป็นคืนที่ 84 คราวเสด็จประพาสจาก เยอรมนี มายัง ฝรั่งเศส ความตอนหนึ่งว่า
ในอดีตกาลมีพระราชานามว่า พระเจ้าวิเทหะราช ซึ่งปกครองกรุงมิถิลาทรงมีบัณฑิตคู่พระทัยอยู่ 4 คนคือ เสนกะ, ปุกกุสะ, กามินทะ และเทวินทะ ในคืนหนึ่งพระเจ้าวิเทหะทรงพระสุบินประหลาดจึงโปรดให้ เสนกะ หัวหน้าบัณฑิตทำนายพระสุบิน ก็ทรงทราบว่าจะมีบัณฑิตคนที่ 5 ที่มีสติปัญญาล่วงเลยบัณฑิตทั้ง 4 ถือกำเนิดในมิถิลา
ขณะเดียวกันใน หมู่บ้านปาจีนยวมัชฌคาม พระโพธิสัตว์ได้ทรงถือปฏิสนธิในครรภ์ของนางสุมนา ภรรยาของสิริวัฒกเศรษฐี เมื่อผ่านไป 10 เดือนนางสุมนาก็ให้กำเนิดบุตรชายที่ได้ถือแท่งยาออกมา ทันทีที่คลอดเสร็จสิริวัฒกเศรษฐีก็ได้นำแท่งยาไปฝนกับหินบดยาแล้วนำมาทาที่หน้าผาก ปรากฏว่าอาการปวดหัวของท่านเศรษฐีก็หายเป็นปลิดทิ้ง ท่านเศรษฐีจึงตั้งชื่อบุตรชายว่า มโหสถกุมาร แปลว่า กุมารผู้มียาอันมีอานุภาพมาก
7 ปีผ่านไปพระเจ้าวิเทหราชทรงรำลึกได้ว่าเมื่อ 7 ปีก่อนทรงพระสุบินว่าจะมีบัณฑิตคนที่ 5 มาเกิดในยุคของพระองค์จึงโปรดให้มหาอำมาตย์ออกไปสังเกตการณ์ในทิศทั้ง 4 ของมิถิลาซึ่งในที่สุดก็มีมหาอำมาตย์ท่านหนึ่งมาถึงหมู่บ้านที่มโหสถกุมารอาศัยอยู่ก็ได้ยินกิตติศัพท์และชื่อเสียงของมโหสถจึงกลับไปทูลรายงานว่าพบบัณฑิตคนที่ 5 แล้วพระเจ้าวิเทหราชดีพระทัยหมายจะเรียกมโหสถเข้ามาเป็นบัณฑิตในราชสำนัก แต่ทรงถูกเสณกะบัณฑิตยับยั้งไว้โดยอ้างว่าต้องการพิสูจน์ปัญญาของมโหสถกุมาร
ในการพิสูจน์ปัญญาของมโหสถกุมารว่าเหมาะสมจะเป็นบัณฑิตคนที่ 5 หรือไม่นั้นมีปัญหาทดสอบเชาวน์ปัญญาของมโหสถกุมารถึง 19 ข้อแต่มโหสถกุมารก็สามารถวิสัชนาปัญหาได้หมด พระเจ้าวิเทหราชจึงรับมโหสถเป็นพระราชโอรสบุญธรรม พร้อมทั้งสถาปนาให้เป็นมหาบัณฑิต ซึ่งชื่อเสียงของมโหสถบัณฑิตก็ไปเข้าพระกรรณของ พระเจ้าจุลนีพรหมทัต ราชาแห่งกรุงพาราณสีที่หมายจะตีกรุงมิถิลา แต่ก็ถูกมโหสถบัณฑิตยับยั้งไว้ได้สำเร็จ จนพระเจ้าจุลนีพรหมทัตต้องขอร้องให้มโหสถมารับราชการที่ราชสำนักของพระองค์แต่มโหสถบัณฑิตได้ปฏิเสธไป แต่ได้ให้สัญญากับพระเจ้าจุลนีพรหมทัตว่าถ้าพระเจ้าวิเทหราชสวรรคตเมื่อไหร่จะไปรับใช้ทันที
หลังจากพระเจ้าวิเทหราชสวรรคตมโหสถได้ไปรับใช้พระเจ้าจุลนีพรหมทัตตามสัญญาตราบจนสิ้นอายุขัย
ในปี พ.ศ. 2538 บริษัท ดาราวิดีโอ ได้นำชาดกเรื่องนี้มาดัดแปลงสร้างเป็นละครโทรทัศน์ฟอร์มยักษ์โดยใช้ชื่อว่า มโหสถชาดก มหาบัณฑิตแห่งมิถิลานคร มีความยาวทั้งสิ้น 28 ตอนนำแสดงโดย หนึ่ง มาฬิศร์ เชยโสภณ รับบทเป็น มโหสถบัณฑิต นก ศิขรินธาร พลายเถื่อน รับบทเป็น นางอมราเทวี ติ๊ก ฉัตรมงคล บำเพ็ญ รับบทเป็น พระเจ้าวิเทหราช และ เงาะ กชกร นิมากรณ์ รับบทเป็น พระนางอุทุมพรเทวี
การแบ่งเซลล์
การแบ่งเซลล์คือกระบวนการที่เซลล์ตั้งต้น (parent cell) แบ่งตัวออกเป็นเซลล์ลูก (daughter cell) จำนวนสองเซลล์ขึ้นไป ส่วนใหญ่แล้วเกิดขึ้นเป็นส่วนหนึ่งของวัฏจักรเซลล์
ลองมาร์ช
วิทยาลัยการศึกษา (ยกฐานะจากวิทยาลัยการศึกษาต่อเนื่อง) มหาวิทยาลัยพะเยา
2000 เวตต์ส (เพลงไมเคิล แจ็กสัน)
เมืองจะนะ
รถไฟใต้ดินนัมมา
รถไฟใต้ดินนัมมา (กรณาฏกะ: ನಮ್ಮ ಮೆಟ್ರೋ, lit. "เมโทรของเรา") หรือรู้จักกันในชื่อ รถไฟใต้ดินบังคาลอร์ เป็นระบบรถไฟฟ้าในเมือง บังคาลอร์ รัฐกรณาฏกะ ประเทศอินเดีย ดำเนินการโดยบริษัทรถไฟใต้ดินบังคาลอร์ (BMRCL) ที่ขึ้นกับรัฐบาลรัฐกรณาฏกะ โดยส่วนแรกระหว่างสถานี Baiyyappanahalli และ M.G. Road ได้เปิดให้บริการในวันที่ 20 ตุลาคม ค.ศ. 2011
โครงข่ายเส้นทาง.
ในระยะที่ 1 จะมีระยะทาง 42.30 กิโลเมตร ภายใน ค.ศ. 2014
สายสีม่วง.
เป็นเส้นทางที่มีทั้งช่วงยกระดับและใต้ดิน เปิดให้บริการช่วงแรก ระหว่างสถานี Baiyappanahalli และสถานี M.G. Road ในวันที่ 20 ตุลาคม ค.ศ. 2011
สายสีเขียว.
เป็นเส้นทางที่มีทั้งช่วงยกระดับและใต้ดิน มีระยะทาง
เป็นรถตัวถังเหล็ก จำนวน 3 คันต่อขบวน คันกลางไม่มีห้องคนขับ มีระบบปรับอากาศ ความจุ 1,000 ที่นั่ง ความเร็วสูงสุดของขบวนรถคือ
ในเดือนกุมภาพันธ์ ค.ศ. 2009 บริษัทบอมบาร์ดิเออร์ได้ชนะการประกวดราคา และผลิตรถไฟฟ้าขึ้นมา 150 คัน
รถไฟฟ้าทดสอบวิ่งครั้งแรกในเดือนธันวาคม ค.ศ. 2010
รถไฟฟ้านัมมา
รถไฟใต้ดินบังคาลอร์
โบกี้-ดอดจ์
โบกี้-ดอดจ์  เป็นวงดนตรีดูโอ้ชาย ในสังกัดอาร์เอส ประกอบสมาชิก จักรินทร์ ศิลป์ชัยกิจ (โบกี้) และ มุขพล จันทรวงศ์ (ดอดจ์) ทั้งคู่เข้าสู่วงการด้วยการประกวด พานาโซนิกสตาร์ชาเลนจ์ปี 2002 หลังจากนั้นก็ได้มีโอกาสเป็นศิลปินค่ายอาร์เอส มีผลงานอัลบั้มเต็มออกมาแล้ว 3 ชุดคือ "อัลบั้ม Bogie Dodge", "อัลบั้ม Spirit" และอัลบั้ม "มือซ้ายที่ว่างเปล่า" ผลงานเพลงที่สร้างชื่อเสียงให้กับวงคือเพลง "คนจะโดนทิ้ง" และเพลง "มือซ้ายที่ว่างเปล่า" เป็นต้น
หลังจากที่วงถูกยุบไป ทั้งคู่ก็แยกย้ายไปทำงานของตนเอง โบกี้ยังคงแสดงละครอยู่เรื่อย ๆ ส่วนดอดจ์ทำงานเบื้องหลังให้กับค่ายอาร์เอส และกามิกาเซ่
มาร์กูซีวิลดาอิงเตร์เนชี
มาร์กูซีวิลดาอิงเตร์เนชี  เป็นร่างรัฐบัญญัติที่ถูกเสนอสู่รัฐสภาของบราซิล โดยมีเป้าประสงค์เพื่อรับประกันสิทธิพลเมืองในการใช้อินเทอร์เน็ตในบราซิล ปัจจุบัน ร่างรัฐบัญญัติดังกล่าวถูกบรรจุเข้าวาระเพื่อรอการลงมติในสภาผู้แทนราษฎร (Câmara dos Deputados) ภายใต้รายการพิจารณาหมายเลข "PL 2126/2011"
โครงการดังกล่าวริเริ่มขึ้นโดยความร่วมมือระหว่างกระทรวงยุติธรรมกับศูนย์เพื่อเทคโนโลยีและสังคม วิทยาลัยนิติศาสตร์ ของมูลนิธิเฌตูลีอู วาร์กัส (Fundação Getúlio Vargas) ซึ่งเป็นสถาบันวิจัยนโยบายและสถาบันอุดมศึกษาชั้นนำของอเมริกาใต้ ทั้งสองหน่วยงานเปิดตัวกระบวนการร่างมาร์กูซีวิลในวันที่ 29 ตุลาคม 2009 มาร์กูซีวิลมีเป้าประสงค์ในเรื่องการปกป้องสิทธิในความเป็นส่วนตัว ความเป็นกลางของเครือข่าย มาตรการการคุ้มครองผู้ให้บริการอินเทอร์เน็ต ความเปิดเผยของรัฐบาล และกำหนดว่าการเข้าถึงอินเทอร์เน็ตนั้นเป็นสิ่งจำเป็นในการใช้และรักษาสิทธิพลเมือง
มาร์กูซีวิลถูกอธิบายโดยลูอิส เปาลู บาร์เรตู (Luiz Paulo Barreto) รัฐมนตรียุติธรรมของบราซิลในขณะนั้น ว่าเป็นเหมือน "รัฐธรรมนูญของอินเทอร์เน็ต" ในบราซิล
ปลาบู่น้ำตก
ปลาบู่น้ำตก เป็นสกุลของปลาน้ำจืดขนาดเล็กสกุลหนึ่ง ในวงศ์ปลาบู่ (Gobiidae) ใช้ชื่อสกุลว่า "Rhinogobius" (/ไร-โน-โก-บิ-อัส/; คำแปล "rhino" เป็นภาษากรีกแปลว่า "จมูก", "gobius" หมายถึง "ปลาบู่")
โดยมากเป็นปลาขนาดเล็ก มีความแตกต่างระหว่างเพศเห็นชัดเจน มีลำตัวเรียวยาว พบกระจายพันธุ์เฉพาะในทวีปเอเชียทั้งเขตร้อนและเขตหนาว ทั้งในตอนใต้ของประเทศจีน, ไต้หวัน, ฮ่องกง และเวียดนาม บางชนิดพบได้ในน้ำกร่อยและทะเล มักอาศัยอยู่ในแหล่งน้ำที่มีอุณหภูมิค่อนข้างเย็น หลายชนิดนิยมเป็นปลาสวยงาม
สำหรับในประเทศไทย พบปลาบู่ในสกุลนี้อย่างน้อย 2 ชนิด คือ ปลาบู่น้ำตกเชียงใหม่ ("Rhinogobius chiengmaiensis") และปลาบู่น้ำตกแม่โขง ("R. mekongianus")
พบประมาณ 62 ชนิด
นอกจากนี้แล้วยังมีหลายชนิดที่เชื่อว่าเป็นชนิดใหม่ แต่ยังไม่ได้มีการศึกษาทางวิทยาศาสตร์ แต่มีชื่อเรียกกันในวงการปลาสวยงาม ได้แก่
Rhinogobius
ปลาซ่อนทราย สามารถหมายถึง
Horseface loache
สันนิบาตศักดิ์สิทธิ์แห่งเมดิเตอเรเนียน
จอห์น แห่งออสเตรีย
ปราปต์ปฎล สุวรรณบาง เป็นนักแสดงและนายแบบชาวไทย เกิดเมื่อวันที่ 9 กรกฎาคม พ.ศ. 2512 ที่อำเภอไพศาลี จังหวัดนครสวรรค์
ปราปต์ปฎลเข้าสู่วงการบันเทิงในขณะที่ยังศึกษาในระดับประกาศนียบัตรวิชาชีพ (ปวช.) อยู่ที่วิทยาเขตพณิชยการพระนคร โดยได้พบกับดีไซเนอร์ซึ่งเป็นแมวมองที่เซ็นทรัล ลาดพร้าว จึงเริ่มงานด้วยการถ่ายแบบ, เดินแฟชั่น และถ่ายมิวสิควีดีโอ จากนั้นจึงได้มีผลงานการแสดงครั้งแรกกับบทร้ายในเรื่อง "สุภาพบุรุษที่สุดในโลก" ในปี พ.ศ. 2532
ปัจจุบัน ปราปต์ปฎล มักได้รับบทเป็นขุนศึก แม่ทัพ นายกอง จากภาพยนตร์และละครในแนวอิงประวัติศาสตร์ หรือตัวร้ายในละครโทรทัศน์หรือภาพยนตร์เรื่องต่าง ๆ การก้าวเข้าสู่วงการดนตรีถือเป็นงานอีกด้านหนึ่งที่ปราปต์รักและชื่นชอบ ด้วยบุคลิกภาพที่ชัดเจนและเป็นผู้ทำประโยชน์ในกิจกรรมสาธารณกุศลมากมาย ทำให้ปราปต์ปฎลสร้างสรรค์ผลงานเพลงของตัวเอง ในปี 2557 กับซิงเกิ้ลแรก 'แล้วพบกันเมื่อเจอ'
ปราปต์ปฎล สุวรรณบาง นักแสดงมากความสามารถคว้าไมค์ทำซิงเกิ้ลแรกในชีวิต กับซิงเกิ้ล แล้วพบกันเมื่อเจอ ที่มาของเพลงเริ่มจากเค้าได้มีโอกาสร้องเพลงและสามารถสร้างความสุขกับเสียงเพลงที่นำมาร้อง คำถามที่มักได้รับประจำคือ...ร้องเพลงอะไร...ร้องเพลงใคร จึงทำให้เป็นแรงบันดาลใจในการทำเพลงนี้ขึ้นมา โดยเนื้อหาของเพลงอยากบอกว่าเราไม่อาจเปลี่ยนตัวตนของเราได้ ขอแค่ยอมรับในสิ่งที่เราเป็นแค่นี้คำว่าผิดหวังและเสียใจกับความรักก็จะไม่มีอีกแล้ว..
เคยคบหากับ นางอิณธิรา นาธาน ไม่ได้จดทะเบียนสมรส มีบุตรชาย 1 คน ชื่อ นายติณห์มยุต เมี้ยนกลาง ปัจจุบันคบหากับ ชนกวนันท์ สีลุน
ปราบต์ปฎล สุวรรณบาง
เขตการปกครองของตองกา
มหาวิทยาลัยคาเปลลา  เป็นมหาวิทยาลัยแสวงผลกำไรซึ่งตั้งอยู่ที่มินนีแอโพลิส รัฐมินนิโซตา ที่ให้การศึกษาออนไลน์เป็นส่วนมาก โรงเรียนแห่งนี้มีเจ้าของเป็นบริษัทคาเปลลาเอดูเคชันคอมพานีที่มีการซื้อขายหุ้นในตลาดหลักทรัพย์ มหาวิทยาลัยคาเปลลามีหลักสูตรในระดับปริญญาตรี, ปริญญาโท (วิทยาศาสตรมหาบัณฑิต และบริหารธุรกิจมหาบัณฑิต) และปริญญาเอก (ปรัชญาดุษฎีบัณฑิต, ดุษฎีบัณฑิตจิตวิทยา และบริหารธุรกิจดุษฎีบัณฑิต) ด้านธุรกิจ, เทคโนโลยีสารสนเทศ, การศึกษา, จิตวิทยา, สาธารณสุข, ความปลอดภัยสาธารณะ และบริการประชาชน
ภายในขอบเขตเหล่านั้น มหาวิทยาลัยคาเปลลามีสาขาบัณฑิตและความชำนาญเฉพาะทาง 145 สาขา รวมถึงหลักสูตรประกาศนียบัตร 22 หลักสูตร กับกว่า 1,690 หลักสูตรออนไลน์ มีนักเรียนลงทะเบียนเรียนกว่า 36,000 คนจากทั้ง 50 รัฐ กับประเทศอื่นอีก 61 ประเทศ คิดเป็น 31 เปอร์เซ็นต์ที่เข้าเรียนในหลักสูตรระดับปริญญาเอก, 42 เปอร์เซ็นต์เข้าเรียนในระดับปริญญาโท และ 25 เปอร์เซ็นต์เข้าเรียนในระดับปริญญาตรี คณาจารย์ 1,523 ท่านมี 86 เปอร์เซ็นต์ที่มีคุณวุฒิในระดับปริญญาเอก โดยคณาจารย์ของมหาวิทยาลัยอาศัยอยู่ใน 48 รัฐ กับอีก 8 ประเทศ
ปลานางอ้าว
ปลานางอ้าว หรือ ปลาน้ำหมึก เป็นสกุลของปลาน้ำจืดขนาดเล็กสกุลหนึ่ง ใช้ชื่อสกุลว่า "Opsarius" (/ออพ-ซา-เรียส/) จัดอยู่ในวงศ์ปลาตะเพียน (Cyprinidae)
เดิมทีปลาในสกุลนี้ ฮิว แมคคอร์มิค สมิธ ได้รวมให้อยู่ในสกุล "Barilius" และได้ทำการอนุกรมวิธานไว้ด้วยกัน 2 ชนิด แต่ต่อมา ไทสัน อาร์. โรเบิร์ตส์ ได้ทำการปรับปรุงใหม่โดยให้กลับมาใช้สกุลเช่นในปัจจุบัน ในปี ค.ศ. 1989
โดยลักษณะสำคัญของปลาในสกุลนี้ คือ บนลำตัวมีแถบสีดำขวางเรียงกันเป็นแถว เส้นข้างลำตัวโค้งใกล้กับแนวท้อง และไปสิ้นสุดที่โคนหางส่วนล่าง หนวดมีขนาดเล็กมาก และบางชนิดไม่มีหนวด